DA Den Europæiske Unions Tidende L 71/30

KOMMISSIONENS BESLUTNING

af 4. marts 2004

om godkendelse af laboratorier til at kontrollere virkningen af rabiesvaccine på kødædende husdyr

(meddelt under nummer K(2004) 646)

(EØS-relevant tekst)

(2004/233/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (1), særlig artikel 3, og

ud fra følgende betragtninger:

(1) Kommissionens beslutning 2001/296/EF af 29. marts 2001 om godkendelse af laboratorier til at kontrollere virkningen af rabiesvaccine på kødædende husdyr (2) er blevet ændret væsentligt ved flere lejligheder (3). Beslutningen bør af klarheds- og rationaliseringshensyn kodificeres.

(2) Ved Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (4), indførtes der en alternativ ordning til karantæne i forbindelse med indførsel af kødædende husdyr til visse rabiesfri medlemsstater. Denne alternative ordning forudsætter, at det ved en antistoftitrering kontrolleres, om vaccinationen af disse dyr er effektiv.

(3) Ved beslutning 2000/258/EF blev AFSSA-laboratoriet i Nancy, Frankrig, udpeget som det institut, der skal opstille de nødvendige kriterier for standardisering af serologiske test til kontrol af rabiesvacciners virkning.

(4) Der er som led i at finde alternative ordninger til karantæne blevet fastlagt en godkendelsesprocedure for rabiesantistoftitrering af disse dyr.

(5) AFSSA-laboratoriet i Nancy skal anvende den pågældende procedure ved vurderingen af, hvilke laboratorier der skal godkendes til gennemførelse af serologiske test på rabiesvaccinerede kødædende dyr.

(6) Flere medlemsstater har indgivet ansøgning om godkendelse af laboratorier til gennemførelse af analyser til kontrol af, om rabiesvaccinen er effektiv på kødædende husdyr.

(7) AFSSA-laboratoriet i Nancy har foretaget en vurdering af de ansøgninger, der er modtaget fra medlemsstaterne, og sendt resultaterne af denne vurdering til Kommissionen.

(8) Kommissionen kan på grundlag af disse resultater opstille en fortegnelse over laboratorier, der har tilladelse til at gennemføre serologisk titrering på rabiesvaccinerede kødædende dyr.

(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

De laboratorier, der er foreslået af medlemsstaterne og godkendt til at gennemføre analyser for at kontrollere, om rabiesvaccinationen af visse kødædende husdyr har været effektiv, er anført i bilag I.

Artikel 2

Beslutning 2001/296/EF ophæves.

Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag III.

Artikel 3

Denne beslutning er rettet til medlemsstaterne.

Udfærdiget i Bruxelles, den 4. marts 2004. På Kommissionens vegne David BYRNE Medlem af Kommissionen

(1) EFT L 79 af 30.3.2000, s. 40. Ændret ved Kommissionens beslutning 2003/60/EF (EFT L 23 af 28.1.2003, s. 30).

(2) EFT L 102 af 12.4.2001, s. 58. Ændret ved beslutning 2002/341/EF (EFT L 117 af 4.5.2002, s. 13).

(3) Se bilag II.

(4) EFT L 268 af 14.9.1992, s. 54. Senest ændret ved Kommissionens forordning (EF) nr. 1398/2003 (EUT L 198 af 6.8.2003, s. 3).

BILAG I LABORATORIETS NAVN Belgien Institut Pasteur de Bruxelles Rue Engeland 642 B-1180 Bruxelles Danmark Danish Institute for Food and Veterinary Research Lindholm DK-4771 Kalvehave Tyskland 1. Institut für Virologie, Fachbereich Veterinärmedizin, Justus-Liebig-Universität Giessen Frankfurter Straße 107 D-35392 Giessen 2. Eurovir Hygiene-Institut Im Biotechnologiepark D-14943 Lukenwalde 3. Landesuntersuchungsamt für das Gesundheitswesen Südbayern Veterinärstraße 2 D-85764 Oberschleißheim 4. Landesveterinär und Lebensmitteluntersuchungsamt Sachsen-Anhalt Außenstelle Stendal Haferbreiter Weg 132-135 D-39576 Stendal 5. Staatliches Veterinäruntersuchungsamt Zur Taubeneiche 10-12 D-59821 Arnsberg 6. Institut für epidemiologische Diagnostik Bundesforschungsanstalt für Viruskrankheiten der Tiere Seestraße 155 D-16868 Wusterhausen Grækenland Center of Athens Veterinary Institutions Virus Department 25, Neapoleos Str GR-153 10 Ag. Paraskevi, Athens Spanien Laboratorio Central de Veterinaria de Santa Fe Camino del Jau, s/n E-18320 Santa Fe (Granada) Frankrig 1. AFSSA Nancy Domaine de Pixérécourt BP 9 F-54220 Malzeville 2. Laboratoire vétérinaire départemental de la Haute-Garonne 78, rue Boudou F-31140 Launaguet 3. Laboratoire départemental de la Sarthe 128, rue de Beaugé F-72018 Le Mans Cedex 2 4. Laboratoire départemental d'analyses du Pas-de-Calais Parc des Bonnettes 2, rue du Genévrier F-62022 Arras Cedex Italien 1. Istituto zooprofilattico sperimentale delle Venezie Via Romea 14/A I-35020 Legnaro (PD) 2. Istituto zooprofilattico sperimentale dell'Abruzzo e del Molise Via Campio Boario I-64100 Teramo 3. Istituto zooprofilattico sperimentale del Lazio e della Toscana Via Appia Nuova 1411 I-00178 Roma Capannelle Østrig Österreichische Agentur für Gesundheit und Ernährungssicherheit GmbH Veterinärmedizinische Untersuchungen Mödling Robert-Koch-Gasse 17 A-2340 Mödling Suomi/Finland National Veterinary and Food Research Institute PL 45 FIN-00581 Helsinki Sverige National Veterinary Institute BMC, Box 585 S-751 23 Uppsala Det Forenede Kongerige 1. Veterinary Laboratories Agency Virology Department Woodham Lane New Haw Addlstone Surrey, KT15 3NB United Kingdom 2. Biobest Pentlands Science Park Bush Loan Penicuik Midlothian EH26 0PZ United Kingdom